text: 
   Cléomadès, qui fain avoit,
   Fu liez quant la table perçoit,
   Et pense que il mengera
   Puiscedi que il trouve là.
   Au chief de la table devant
   Ot une fontaine sorjant,
   Ouvrée de marbre liois
   Plus bele ne vit quens ne rois,
   À IIII lionciaus d'argent
   Qui erent ouvré richement,
   Par où venoit cele fontaine
   Cler sourdant par conduit d'araine ;
   Et Cléomadès i lava
   PageV01P092
   Ses mains, et tantost il ala
   Vers la table, se s'i assist
   Com cil qui volentiers le fist.
  